3 หุ้นอีวีปิดลบ! เซ่นเลื่อนประชุมบอร์ด EV เคาะมาตรการภาษี
3 หุ้นอีวี ปิดลบ! EA-GPSC-BYD ผิดหวังเลื่อนประชุมบอร์ด EV เคาะมาตรการภาษี หนุน "โรงแบต" วันนี้
3 หุ้นอีวี ปิดลบ! EA-GPSC-BYD ผิดหวังเลื่อนประชุมบอร์ด EV เคาะมาตรการภาษี หนุน "โรงแบต" วันนี้
23 ม.ค. 2566

รายงานข่าวจากกระทรวงอุตสาหกรรม เปิดเผยว่า วันนี้(23 ม.ค.66) การประชุมคณะกรรมการยานยนต์ไฟฟ้า (บอร์ด EV) ที่กำหนดมีขึ้นในวันนี้เพื่อพิจารณาอนุมัติมาตรการภาษีส่งเสริมผู้ผลิตแบตเตอรี่รถไฟฟ้าในประเทศ ตามที่สำนักงานคณะกรรมการส่งเสริมการลงทุน (BOI) เสนอต้องเลื่อนออกไป เนื่องจากกระทรวงอุตสาหกรรมยังมีบางประเด็นที่เห็นไม่ตรงกับข้อเสนอของกรมสรรพสามิต จึงต้องนำเรื่องไปทบทวนให้เข้าใจตรงกันก่อน
ด้านผู้สื่อข่าวรายงานว่าวันนี้ (23 ม.ค.66) ราคาหุ้นกลุ่มผู้ผลิตแบตเตอรี่รถไฟฟ้าวันนี้ปรับตัวลงถ้วนหน้า นำโดยบริษัท พลังงานบริสุทธิ์ จำกัด (มหาชน) หรือ EA ปิดตลาดวันนี้อยู่ที่ระดับ 88.50 บาท ลบ 0.75 บาท หรือ 0.84% สูงสุดที่ระดับ 89.50บาท ต่ำสุดที่ระดับ 88.25 บาท ด้วยมูลค่าซื้อขาย 699.47 ล้านบาท
ส่วนบริษัท โกลบอล เพาเวอร์ ซินเนอร์ยี่ จำกัด (มหาชน หรือ GPSC ปิดตลาดวันนี้อยู่ที่ระดับ 72.75 บาท ลบ 0.50 บาท หรือ 0.68% สูงสุดที่ระดับ 73.75 บาท ต่ำสุดที่ระดับ 72.50 บาท ด้วยมูลค่าซื้อขาย 296.07 ล้านบาท
บริษัทหลักทรัพย์ บียอนด์ จำกัด (มหาชน) หรือ BYD ปิดตลาดวันนี้อยู่ที่ระดับ12.40 บาท ลบ 0.30 บาท หรือ 2.36% สูงสุดที่ระดับ 12.70 บาท ต่ำสุดที่ระดับ 12.30 บาท ด้วยมูลค่าซื้อขาย 91.52 ล้านบาท